sagorsarker/bangla-wikipedia huggingface dataset:
ইয়ান ব্রাডশ

ইয়ান ডেভিড রাসেল ব্রাডশ (; জন্ম: ৯ জুলাই, ১৯৭৪) বার্বাডোসে জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। দলে তিনি মূলতঃ বামহাতি মিডিয়াম-ফাস্ট বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতেন ‘ব্রাড’ ডাকনামে পরিচিত ইয়ান ব্রাডশ।
ওয়েস্ট ইন্ডিজের অনূর্ধ্ব-১৯ দলের অধিনায়কের দায়িত্বে ছিলেন তিনি। তবে, নিজের ৩০তম জন্মদিনের দুই মাস পূর্বে জাতীয় দলের পক্ষে অভিষেক ঘটে তার। ইংল্যান্ডের বিপক্ষে সাত খেলার ওডিআই সিরিজের শেষের তিনটিতে অংশগ্রহণের সুযোগ পান তিনি। খেলাগুলোয় তিনি পাঁচবার উইকেট লাভ করেন। ফলশ্রুতিতে ওয়েস্ট ইন্ডিজ দলে নিয়মিতভাবে খেলতে থাকেন।
সেপ্টেম্বর, ২০০৪ সালে চ্যাম্পিয়ন্স ট্রফি প্রতিযোগিতায় ওয়েস্ট ইন্ডিজের অন্যতম সদস্য মনোনীত হন। ঐ প্রতিযোগিতায় তার দল শিরোপা লাভ করে ও তিনি চূড়ান্ত খেলায় ম্যান অব দ্য ম্যাচের পুরস্কার লাভ করেন।
মার্চ, ২০০৬ সালে নিউজিল্যান্ডের বিপক্ষে টেস্ট ক্রিকেটে অভিষেক ঘটে তার। ঐ টেস্টের উভয় ইনিংসেই তিনটি করে উইকেট পেয়েছিলেন। সিরিজের পাঁচ টেস্টে অংশ নেন। তবে, জুন মাসে দল থেকে বাদ পড়ে যান ইয়ান ব্রাডশ।
১৯৯৩ সালে অনূর্ধ্ব-১৯ দলকে নিয়ে ইংল্যান্ড সফরে যান। তিনটি যুবদের টেস্ট ও দুইটি যুবদের একদিনের আন্তর্জাতিকে দলকে নেতৃত্ব দেন ইয়ান ব্রাডশ। তবে, বার্বাডোসের জাতীয় দল নির্বাচকমণ্ডলীর কাছ থেকে স্বীকৃতি আদায়ে ব্যর্থ হন। এ সময়ে তিনি বার্বাডোসের পক্ষে বেশ কিছু প্রথম-শ্রেণীর ক্রিকেটে অংশগ্রহণ করেছিলেন।
অবশেষে জানুয়ারি, ১৯৯৮ সালে বার্বাডোসের নির্বাচকমণ্ডলীর দৃষ্টি আকর্ষণে সক্ষমতা দেখালেও তখনও তিনি আঞ্চলিক দল নির্বাচকমণ্ডলীর দৃষ্টির বাইরে ছিলেন। তখনও তিনি ২০০০-০১ মৌসুম পর্যন্ত বার্বাডোস দলের অধিনায়কের দায়িত্বে ছিলেন।
রেড স্ট্রাইপ বোল প্রতিযোগিতায় সুন্দর ক্রীড়ানৈপুণ্যের স্বীকৃতিস্বরূপ জানুয়ারি, ২০০৪ সালে দক্ষিণ আফ্রিকা সফরকে সামনে রেখে ওয়েস্ট ইন্ডিজের ১৫-সদস্যের ওডিআই দলের অন্যতম সদস্যরূপে তাকে মনোনীত করা হয়। ঐ প্রতিযোগিতার সেমি-ফাইনালে তিনি ৫/২২ বোলিং পরিসংখ্যান গড়ে ম্যান অব দ্য ম্যাচের পুরস্কার পান। তবে, ঐ সফরে তিনি কোন খেলায় অংশ নিতে পারেননি। দেশে ফিরে ক্যারিব বিয়ার কাপ ক্রিকেটে অংশ নেন। ক্যারিব বিয়ার চ্যালেঞ্জের চূড়ান্ত খেলায় বার্বাডোসের প্রতিনিধিত্ব করে জ্যামাইকার বিপক্ষে ৬ উইকেট দখল করেন।
এপ্রিল, ২০০৪ সালে পুনরায় ওডিআই দলের সদস্য নির্বাচন করা হয় তাকে। সফরকারী ইংল্যান্ডের বিপক্ষে ৭-খেলার ওডিআই সিরিজের প্রথম চার খেলায় অংশগ্রহণের সুযোগ হয়নি তার। পঞ্চম খেলায় দুই উইকেট নিয়ে ওয়েস্ট ইন্ডিজের জয়ে প্রভূতঃ ভূমিকা রাখেন। এরপর বিউসেজুর স্টেডিয়ামে প্রথম খেলতে নেমে পাঁচ উইকেট পান। ঐ সিরিজে ব্রাডশ পাঁচ উইকেট পান ও ওভার প্রতি ৫.৫০ রান দেন যা তার খেলোয়াড়ী জীবনের সর্বোচ্চ খরুচে বোলিং ছিল।
আলিঙ্গার জেলা

আলিঙ্গার জেলা আফগানিস্তানের লাঘমান প্রদেশের মেহতারলাম থেকে প্রায় ২৭ কিলোমিটার দূরে অবস্থিত একটি জেলা। প্রাদেশিক রাজধানী হিসেবে পরিচিত জেলাটি আলিশিং এর সাথে সীমানা ঘিরে রেখেছে। এছাড়াও ভৌগোলিক অবস্থান অনুযায়ী জেলাটির অন্যান্য সীমানা, পশ্চিমে দাউলাত শাহ জেলা, উত্তর নুরিস্তান প্রদেশ, পূর্বে কুনার প্রদেশ ও নঙ্গারহার প্রদেশ এবং দক্ষিণে কারঘাই ও মিহতারলাম জেলা অবস্থিত। চারটি প্রধান উপত্যকা এর মধ্যে প্রায় ৬০ টি গ্রাম আছে। ২০০৬ সালের আদমশুমারীল আনুমানিক হিসাব অনুযায়ী, এখানকার জনসংখ্যা ছিল প্রায় ৮৫,৬০০ জন এর মত, যার মধ্যে থেকে ৭০% পশতু সম্প্র্রদায়ের, ২০% পাশাই এবং ৫% তাজিক সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে শাহী গ্রাম, ৯১৫ মিটার উচ্চতায় অবস্থিত। আলিংগার নদী উপত্যকায়, যা জেলাটিকে অতিক্রম করে এবং চাষাবাদের জন্য সেচের মূল উৎস হিসেবে অবদান রাখছে। নিরাপত্তা পরিস্থিতির তুলনামূলকভাবে স্থিতিশীল বলে জ্ঞাপিত করা হয়, যদিও কিছু ব্যক্তিগত বিরোধ রয়েছে বলে জানা যায়।
মিয়ানমারে অবস্থিত কূটনৈতিক মিশনের তালিকা

এটি মিয়ানমারে অবস্থিত কূটনৈতিক মিশনসমূহের একটি তালিকা।
ইয়াঙ্গুন (রেঙ্গুন)
মান্দালে
সিত্বে
ইউক্রেনে অবস্থিত কূটনৈতিক মিশনের তালিকা

এটি ইউক্রেনে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর কিয়েভে ৭৪টি দূতাবাস রয়েছে।
কিয়েভ
উত্তর মেসিডোনিয়ায় অবস্থিত কূটনৈতিক মিশনের তালিকা

এটি ম্যাসেডোনিয়া প্রজাতন্ত্রে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর স্কোপজেতে ৩১টি দূতাবাস রয়েছে।
স্কোপজে
আলবেনিয়ায় অবস্থিত কূটনৈতিক মিশনের তালিকা

এটি আলবেনিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর তিরানায় ৩৮টি দূতাবাস ও ইউরোপীয় কমিশনের একটি প্রতিনিধি রয়েছে।
তিরানা
জিরোকাস্ট্রা
কোর্‌চ
ভ্লরা
দুরেস
জিরোকাসটার
কোর্‌চ
শ্কোডার
তিরানা
ভ্লরা
অস্ট্রিয়ায় অবস্থিত কূটনৈতিক মিশনের তালিকা

এটি অস্ট্রিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর ভিয়েনায় ১১৭টি দূতাবাস রয়েছে।
ভিয়েনা
বেলজিয়ামে অবস্থিত কূটনৈতিক মিশনের তালিকা

এটি বেলজিয়ামে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর ব্রাসেল্‌সে ১৮৩টি দূতাবাস রয়েছে।
ব্রাসেল্‌স
পর্তুগালে অবস্থিত কূটনৈতিক মিশনের তালিকা

এটি পর্তুগালে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর লিসবনে ৮৫টি দূতাবাস রয়েছে।
লিসবন
লিথুয়ানিয়ায় অবস্থিত কূটনৈতিক মিশনের তালিকা

এটি লিথুয়ানিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর ভিলনিউসে ৩৫টি দূতাবাস ও ১টি দূতাবাস শাখা অফিস রয়েছে।
ভিলনিউস
নরওয়েতে অবস্থিত কূটনৈতিক মিশনের তালিকা

এটি নরওয়ে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর অসলোতে ৬৯টি দূতাবাস রয়েছে।
অসলো
রোমানিয়ায় অবস্থিত কূটনৈতিক মিশনের তালিকা

এটি রোমানিয়ায় অবস্থিত কূটনৈতিক মিশনসমূহের একটি তালিকা। বুখারেস্টে ৮৪টি দূতাবাস রয়েছে।
বুখারেস্ট
হাঙ্গেরিতে অবস্থিত কূটনৈতিক মিশনের তালিকা

এটি হাঙ্গেরি অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর বুদাপেস্টে ৮২টি দূতাবাস রয়েছে।
বুদাপেস্ট
ডেনমার্কে অবস্থিত কূটনৈতিক মিশনের তালিকা

এটি ডেনমার্কে অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর কোপেনহেগেনে ৭৪টি দূতাবাস রয়েছে।
কোপেনহেগেনের কূটনৈতিক তালিকা
স্লোভাকিয়ায় অবস্থিত কূটনৈতিক মিশনের তালিকা

এটি স্লোভাকিয়ায় অবস্থিত কূটনৈতিক মিশনসমূহের একটি তালিকা। বর্তমানে রাজধানী শহর ব্রাতিস্লাভায় ৪৫টি দূতাবাস (দুটি শাখা অফিস সহ) রয়েছে।
ব্রাতিস্লাভা
নিয়ম ১৮৪

নিয়ম ১৮৪ হল একটি দ্বি-মাত্রিক বাইনারি সেলুলার অটোমেটন নিয়ম, যার মেজরিটি প্রবলেম সমাধানের পাশাপাশি আপাতদৃষ্টিতে বেশ ভিন্ন পারটিকেল সিস্টেমের একাধিক বর্ণনা করার ক্ষমতা উল্লেখযোগ্যঃ
এই বর্ণনাগুলির মধ্যে আপাত অসঙ্গতিটি হল কণাগুলির সাথে অটোমেটন এর বৈশিষ্ট্যগুলির সংযুক্তি, যার সমাধান বিভিন্ন উপায়ে সমাধান করা হয়।
নিয়ম ১৮৪ টি একটি উলফারম কোড যা তার নিজের ক্রমবিকাশের অবস্থা করে। নিয়ম ১৮৪-এর প্রথম গবেষণাটি লি (১৯৮৭) এবং কারগ ও স্পোনের (১৯৮৮)। বিশেষত, ক্রিগ এবং স্পোন ইতোমধ্যে নিয়ম ১৮৪ এর ৩টি কণা পদ্ধতির বর্ণনা করেছেন। 
নিয়ম ১৮৪ এর ব্যাখ্যায় বলা হয়, অটোমেটনটি একটি এক-মাত্রিক কোষের বিন্যাস, যার প্রতিটি কোষ বাইনারি মান (০ বা ১) ধারণ করে। তার বিবর্তন প্রক্রিয়ার প্রতিটি ধাপে, নিয়ম ১৮৪ অটোমেটনের প্রত্যেকটি কোষের বিন্যাসে নিম্নলিখিত নিয়মগুলো প্রয়োগ করা হয়, নতুন কোষের অবস্থান নির্ধারণ করতে, একসাথে সবকয়টি কোষে এটি প্রয়োগ করা হয়ঃ 
এই টেবিলের প্রতিটি মান প্রতিটি কোষের নতুন অবস্থাকে আগের অবস্থার ফাংশন হিসেবে এবং উভয় পাশে প্রতিবেশী কোষ পূর্ববর্তী মানকে সংজ্ঞায়িত করে। এই নিয়মটির নাম, নিয়ম ১৮৪, এটি একটি উলফার্ম কোড, যা উপরে উল্লিখিত টেবিলের অবস্থা বর্ণনা করেঃ টেবিলের নিচের সারীতে ১০১১১০০০, একে যদি আমরা বাইনারি সংখ্যা হিসেবে দেখি তবে এর ডেসিম্যাল মান হল ১৮৪।
নিয়ম 184 এর জন্য সেট নিয়ম ছাড়াও এটি স্বতন্ত্রভাবে বিভিন্ন উপায়ে বর্ণিত হতে পারে,
উপরের বর্ণনা থেকে, গতিবিদ্যার দুটি গুরুত্বপূর্ণ উপাদান সম্পর্কে ধারণা পাওয়া যায়। প্রথমত, নিয়ম ১৮৪ এ, পর্যায়ক্রমিক বাউন্ডারি কন্ডিশনের মধ্যে যেকোনো গণনাযোগ্য কোষের সেটের 1s এর সংখ্যা এবং একটি প্যাটার্নে 0s এর এর সংখ্যা প্যাটার্ন ইভলুশনের সময় অপরিবর্তনীয় থাকে। নিয়ম ১৮৪ এবং এর প্রতিফলনগুলো একমাত্র এলিমেন্ট্রি সেলুলার এটমাটা যার মাঝে সংখ্যা সংরক্ষণের উপাদানগুলো বিদ্যমান। একইভাবে, যদি কোষের অসীম বিন্যাসে 1s ভালভাবে সংজ্ঞায়িত করা হয়, তবে এটি একই থাকে যেমন অটোমাটাতে ছিল। যদিও নিয়ম ১৮৪ বাম-ডান পরিবর্তনের ক্ষেত্রে প্রতিসম নয়, এটার অন্য একটি প্রতিসমতা আছে, বামদিকে এবং ডানদিকে বিপরীত দিকে এবং একই সময়ে ০ এবং ১ টি চিহ্নের ভূমিকা অপ্রতুলতা একই আপডেট নিয়মের সাথে একটি সেলুলার অটোমেটোন তৈরি করে।
নিয়ম ১৮৪ এর প্যাটার্নগুলো সাধারণত দ্রুত, স্ট্যাবিলাইজ বা স্থির করা হয়, এটি এমন একটি প্যাটার্নে চলে যেখানে কোষের স্টেটস লকস্টেপ্টে প্রতিটি ধাপে, হয় বামদিকে অবস্থান করে অথবা প্রতিটি ধাপে ডানদিকে একটি প্যানেলে সরানো হয়। যদি ১ অবস্থার কোষের ঘনত্ব ৫০% এর কম হয়, তবে ১ অবস্থায় কোষগুলো গুচ্ছ কোষে পরিনিত হয়। দুটি পৃথক ভাগ তৈরি হয়, যেখান ০ অবস্থাকে কিছু কোষ দিয়ে আলাদা করে রাখা হয়। এই ধরনের প্যাটার্নগুলো ডানদিকে অবস্থান করে। যদি অপরদিকের কোষগুলোর ঘনত্ব ৫০% এর বেশি হয়, বে তবে ০ অবস্থায় কোষগুলো গুচ্ছ কোষে পরিনিত হয়। দুটি পৃথক ভাগ তৈরি হয়, যেখান ১ অবস্থাকে কিছু কোষ দিয়ে আলাদা করে রাখা হয় এবং এই ধরনের প্যাটার্নগুলো বামদিকে অবস্থান করে। যদি ঘনত্ব একদম ৫০% হয় তবে তবে প্যাটার্নগুলো প্রতিধাপে হয় ডানদিকে চলে না হয় বামদিকে চলে এবং আস্তে আস্তে স্থির হয়ে যায়ঃ এটি 1s ও 0s এর জন্য পর্যায়ক্রমিক ধাপ।
মেজরিটি প্রবলেম হল একটি সেলুলার অটোমেটোন নির্মাণের সমস্যা, যা যখন কোনও গণনাযোগ্য কোষের সেটের উপর চালানো হয়, তখন তা বেশিরভাগ কোষগুলির মান গণনা করতে পারে। এক কথায়, নিয়ম ১৮৪ এই সমস্যার সমাধান করতে পারে। যদি নিয়ম ১৮৪ কোন পর্যায়ক্রমিক বাউন্ডারি কন্ডিশনের সাথে চালনা করা হয় এবং 1s ও 0s অসম সংখ্যার সাথে
অবনী বাড়ি আছো

অবনী বাড়ি আছো শক্তি চট্টোপাধ্যায় রচিত বারো পঙ্‌ক্তির রসোত্তীর্ণ কবিতা। এটি তার "ধর্মে আছো জিরাফেও আছো" কাব্যগ্রন্থের অন্তর্গত যা ১৯৬৫ সালের অক্টোবরে (আশ্বিন ১৩৭২ বঙ্গাব্দ) বীক্ষণ প্রকাশ ভবন কর্তৃক প্রকাশিত হয়। কবিতাটি পাঠকপ্রিয়, বহুল প্রচারিত এবং আবৃত্তির কবিতা হিসেবে ব্যপক পরিচিত।
আগস্ট ১৯৭৩ সালে শক্তি চট্টোপাধ্যায় "অবনী বাড়ি আছো" শিরোনামে একটি উপন্যাস প্রকাশ করেন।
কবিতাটি পাঁচ মাত্রার মাত্রাবৃত্ত ছন্দে রচিত।
দুয়ার এঁটে / ঘুমিয়ে আছে / পাড়া ৫+৫+২<br>
কেবল শুনি / রাতের কড়া / নাড়া ৫+৫+২<br>
‘অবনী বাড়ি / আছো?’ ৫+২
"অবনী বাড়ি আছো" কবিতাটি এক বর্ষামুখর রাতের কবিতা, যেখানে কবি নিজেকেই অবনী চরিত্র রূপে প্রকাশ করেছেন। তবে এ কবিতা রচনা প্রসঙ্গে শক্তি বলেছেন, নির্জন বাড়িতে মহুয়ার বোতলকে সঙ্গী করে কবি যখন সামনে মেঘদূত মালাকে দেখলেন তখন তার মনে হলো অসংখ্য গরু যেন যাত্রা করেছে। মেঘেরা গাভির মতো চড়ে বেড়াচ্ছে। অবনী দুয়ার এঁটে ঘুমিয়েছে, কে বা কারা যেন তার দরজার কড়া নাড়ছে। কে যেন তাকে ডাকছে আয় আয়। অবনী যেতে চায় নি। অবনী বলছে তুমি আমায় ডাকছো আমি চলে যেতে পারি। কিন্তু কেনো যাবো? আমারতো একটা ছোটো শিশুসন্তান রয়েছে, ওর মুখ ধরে চুমু খাবো। এই যে পারিবারিক মায়া-মমতা কবিকে আষ্টেপৃষ্ঠে বেঁধে রাখতে চাইছে।
পরক্ষণেই হয়ত কবি আবার বুঝতে পারলেন যে, সে ইচ্ছে করলেই থাকতে পারবে না। চলে তার যেতে হবে। কোনো মমতার বন্ধন সন্তানের লাবণ্যময় মুখ তাকে আঁকড়ে রাখতে পারবে না। এ সব ভেবে কবি আবার বললেন, আমি যাবো কিন্তু এখনি যাবো না।
২০১৭ সালের আগস্টে কবিতাটি অবলম্বনে একই নামে একটি সঙ্গীত প্রকাশিত হয়।
আলিশিং জেলা

আলিশিং জেলা (পারসিক: ولسوالی علیشنگ ) আফগানিস্তানের ৫টি জেলার মধ্যে অন্যতম একটি জেলা, যেটি লাঘমান প্রদেশের প্রাদেশিক কেন্দ্রস্থল মিহতারলাম থেকে ২১ কিমি দূরে অবস্থিত। ভৌগোলিক অবস্থান অনুযায়ী জেলাটির সীমানা, কাবুল প্রদেশ এবং কাপিসা প্রদেশে পশ্চিমে, উত্তরে দৌলত শাহ জেলা, পূর্বে আলিঙ্গার জেলা এবং দক্ষিণে মিহতারলাম জেলা অবস্থিত। ২০১০ সালের আদমশুমারীল হিসাব অনুযায়ী, এখানকার জনসংখ্যা ছিল প্রায় ১০০,০০০ জন এর মত, যার মধ্যে থেকে ৬৫% পশাই, ২০% পশতু এবং ১৫% তাজিক সম্প্রদায়ের লোক বসবাস করে থাকে। জেলাটির কেন্দ্রীয় শহরের নাম হচ্ছে আলিশিং গ্রাম (আলিশাং), যার অবস্থান হচ্ছে ৮৬২ মিটার উচ্চতায়। উপত্যকা এবং পর্বতমালা মিলিয়ে প্রায় ১২ থেকে ১৪ টির মত গ্রাম রয়েছে। আলিশিং নদীটি জেলাটির মধ্য দিয়ে প্রবাহিত হয় এবং এই নদীটি মূলত সেচের মূল উৎস হিসেবে পরিচালিত হয়ে থাকে।
দৌলত শাহ জেলা

দৌলত শাহ জেলা আফগানিস্তানের লাঘমান প্রদেশের প্রাদেশিক কেন্দ্র মেহতিরলাম থেকে প্রায় ৭৪ কিমি দুরে অবস্থিত ৫টি জেলার মধ্যে অন্যতম একটি জেলা। এটি মূলত পর্বতশৃঙ্গমালা বেষ্টিত একটি জেলা। ভৌগোলিক অবস্থান অনুযায়ী জেলাটির সীমানা, উত্তর ও উত্তর-পূর্বাঞ্চলে নুরিস্তান প্রদেশ, পূর্বে আলিঙ্গার জেলা, দক্ষিণে আলিশিং জেলা এবং পশ্চিমে কাপিসা ও পারওয়ান প্রদেশসমূহ ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৯,৫০০ জন এর মত, যার মধ্যে থেকে প্রায় ৭০% তাজিক, ২৯% পশাই এবং ১% পশতু সম্প্রদায়ের লোকজন বসবসা করে থাকে। এখানে প্রায় ৬০ টির মত গ্রাম রয়েছে। জেলার কেন্দ্রীয় এলাকা বলতে দৌলত শাহ গ্রামকে বোঝায়, যার অবস্থান হচ্ছে আলিশিং নদীর উপত্যকার হিন্দুকুষ পর্বতমালায় থেকে ১৯৮৫ মিটার উচ্চতায়।
মিহতারলাম জেলা

মিহতারলাম জেলা আফগানিস্তানের লাঘমান প্রদেশের কেন্দ্রস্থলে অবস্থিত ৫টি জেলার মধ্যে অন্যতম একটি জেলা। শহুরে কেন্দ্রীয়স্থল এবং প্রাদেশিক রাজধানী মিহরতলা নিয়ে গঠিত হয়েছে জেলাটি। এছাড়াও ২৪ টি প্রধান গ্রাম এবং ২৬৬ টি উপ-গ্রাম গঠন করা হয়েছে। ভৌগোলিক অবস্থান অনুযায়ী জেলাটির সীমানা, পশ্চিমে কাবুল প্রদেশ, উত্তরে আলিশিং জেলা ও আলিঙ্গার জেলা এবং পূর্বে ও দক্ষিণের কার্ঘাই জেলা সীমানা ঘিরে রেখেছে।
২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ১২১,২০০ জন এর মত, যার মধ্যে থেকে প্রায় ৬০% পশতু, ৩৫% তাজিক এবং ৫% পশাই সম্প্রদায়ের লোক বসবাস করে থাকে। মেহতারলাম শহরের জনসংখ্যা প্রায় ৩২,৯৪৯ জন এর মত। এখানে ১০টি গ্রাম রয়েছে এবং মোট জমি এলাকা ১,৩৯৭ হেক্টর। এই শহরে মোট বসবাসযোগ্য মানুষের সংখ্যা প্রায় ৩,৬৬১ জন এর মত।
কারঘাই জেলা

কারঘাই জেলা ৬০টির মত গ্রাম রয়েছে। এটি লাঘ্মান প্রদেশের সবচেয়ে বড় জেলা এবং মিহতারলাম প্রাদেশিক কেন্দ্র থেকে প্রায় ৩০ কিলোমিটার দূরে অবস্থিত। ভৌগোলিক অবস্থান অনুযায়ী জেলাটির সীমানা, উত্তরে মিহতারলাম জেলা, উত্তরপূর্বে আলিঙ্গার জেলা, দক্ষিণে নঙ্গারহর প্রদেশ এবং পশ্চিমে কাবুল প্রদেশ এর সীমানা ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ৮৬,৯০০ জন এর মত, যার মধ্যে থেকে প্রায় ৬০% পশতু, ২০% তাজিক এবং ২০% পশাই সম্প্রদায়ের লোকজন বসবাস করে থাকে। পশাই সম্প্রদায়ের মানুষ এবং প্রতিবেশী সম্প্রদায়ের মধ্যে বেশ কিছু উত্তেজনাকর ঘটনা ঘটে থাকে। জেলাটির কেন্দ্রীয় শহরের নাম হচ্ছে লালখানাবাদ গ্রাম, যেটি কাবুল নদী এবং তার উপকূলবর্তী আলিংগার নদীর মধ্যেবর্তী এলাকায় অবস্থিত।
বিদ্যাধর ভট্টাচার্য

বিদ্যাধর ভট্টাচার্য (১৬৯৩-১৭৫১) একজন ভারতীয় বাঙালি প্রধান স্থপতি গণিতবিদ, বাস্তুশাস্ত্রী ও নগর পরিকল্পনাবিদ। তিনি শতাব্দীর অন্যতম প্রভাবশালী স্থপতি। স্থাপত্যে দেশীয় ও প্রথাগত পদ্ধতি-উপকরণ ব্যবহারের ক্ষেত্রে তার ভূমিকা অগ্রগণ্য। ভারতে আধুনিক স্থাপত্য প্রবর্তনের এবং জয়পুর,রাজস্থানের স্থাপত্য প্রবর্তনের জন্য স্বীকৃত। 
বিদ্যাধর ভট্টাচার্য বর্তমান পশ্চিমবঙ্গের নৈহাটি থেকে অভিষিক্ত। তার পিতা ছিলেন সন্তোষরাম ভট্টাচার্য। তিনি গণিত, জ্যোতিষ, বাস্তু, পূর্তবিদ্যায় এবং রাজনীতিতে পারদর্শী ছিলেন। তিনি আমের শহরে কনিষ্ঠ নিরীক্ষক হিসেবে কাজ করছিলেন, যখন তিনি প্রথমে জয়পুরের মহারাজের কাছে আসেন।মহারাজা সাওয়াই জয় সিং (দ্বিতীয়) তাকে মন্ত্রী পদে নিযুক্ত করেছিলেন। ১৭৩২ খ্রিষ্টাব্দে, মহারাজা জয়পুর শহর নির্মাণের জন্য তাকে অনুরোধ করেন, জয়পুর শহর, ভারতের প্রাচীনতম শহরগুলির একটি এবং ভারতের প্রথম পরিকল্পিত শহর।
বিদ্যাধর প্রাচীন ভারতীয় সাহিত্য জ্যোতির্বিজ্ঞান, টলেমি ও ইউক্লিড বইগুলি উল্লেখ থেকে, পরিকল্পনা নিয়ে, মহারাজা সাওয়াই জয় সিং (দ্বিতীয়)র সঙ্গে আলোচনা করেন। ১৭৭২ খ্রিষ্টাব্দে, কৌশলগত পরিকল্পনার সাথে শহরটির নির্মাণ শুরু হয়। প্রধান প্রাসাদ, এবং রাস্তাঘাট সম্পূর্ণ করতে চার বছর সময় লেগেছিল। ভারতীয় শিল্পকলার শিল্প শাস্ত্রের নীতি অনুসরণ করে জয়পুর নির্মিত হয়েছিল।
বিদ্যাধর বাগান জয়পুরের সেরা সংরক্ষিত বাগানগুলির মধ্যে একটি এবং এটি শহরের গর্ব। জয়পুরের ৮ কিলোমিটার পূর্বে জয়পুর-আগরা সড়কে অবস্থিত। বিদ্যাধর ভট্টাচার্যের স্মৃতির উদ্যেশ্যে নির্মিত হয়েছিল। ১৯৮৮ সালে নির্মিত গার্ডেনটি 'শিল্প শাস্ত্র' প্রাচীন গ্রন্থসমূহের ভিত্তিতে ডিজাইন করা হয়েছিল, প্রাচীন ভারতীয় স্থাপত্য যা জয়পুরের শহরটির পরিকল্পনাকালে বিদ্যাধর ব্যবহার করেছিলেন। বাগানের একটি দ্রাক্ষাক্ষেত্র ছিল বলে মনে করা হত, সেসোদিয়া উদ্যানের আশেপাশে অবস্থিত।
বিদ্যাধর ভট্টাচার্য ১৭৫১ সালে মারা যান, ৫৮ বছর বয়সে।
বিদ্যাধর একজন মহান স্থপতি ছিলেন এবং তিনি সত্যিই জয়পুর শহরের চেহারা রূপান্তরিত করেন। সেই সময়ে এবং যুগের মতে, শহরের স্থাপত্যটি ছিল অত্যন্ত উন্নত, বৈজ্ঞানিক ও স্থাপত্যশৈলী ভারতীয় উপমহাদেশের শ্রেষ্ঠতম।
বিক্রম চৌধুরী

বিক্রম চৌধুরী (জন্ম ১০ ফেব্রুয়ারি, ১৯৪৪ সাল) একজন ভারতীয় যোগব্যায়াম শিক্ষক ও বিক্রম যোগ-এর প্রতিষ্ঠাতা যেটি গরম যোগব্যায়াময়ের একটি ফর্ম এবং এটি -এর একটি গরম পরিবেশে হঠ যোগের ২৬টি মুদ্রার একটি সিরিজের মাধ্যমে পরিচালিত হয়। যৌন নির্যাতন এবং জাতিগত এবং যৌন সংখ্যালঘুদের বিরুদ্ধে বিভিন্ন ধরনের বৈষম্যমূলক আচরণের অভিযোগে  তার বিরুদ্ধে বেশ কয়েকটি মামলা দায়ের করা হয়, আদালত সাবেক কর্মী মিনকশি "মিকি" জাফা-বোডেনকে বিক্রম যোগের মালিকানা দাবি করে এবং তিনি যুক্তরাষ্ট্র থেকে ভারতে পালিয়ে যান।
ভারতে কলকাতায় জন্মগ্রহণ করেন বিক্রম চৌধুরী এবং তিন বছর বয়সে হঠ যোগ মুদ্রা শিখতে শুরু করেন। পাঁচ বছর বয়সে, তিনি বিষ্ণু ঘোষের কাছে যোগ শিখতে শুরু করেন এবং তারপর ১০ বছর বয়সেই পরপর তিন বছর ধরে ন্যাশনাল ইন্ডিয়ান যোগ চ্যাম্পিয়নশিপ জিতেছেন বলে জানা যায়।
বিক্রম একটি ২৬-পদবিন্যাস সিরিজ তৈরি করেন, যা তার স্বাস্থ্য পুনরুদ্ধার করে বলে জানা যায়। বিক্রমের অনুসারে, ১০৫ ডিগ্রি ফারেনহাইট তাপমাত্রা, যাতে বিক্রম যোগ চর্চা করতে হয়, এটি ভারতের জলবায়ু অনুকরন করতে করা করা হয়।
২০ বছর বয়সে, একটি ভারোত্তোলনের সময় বিক্রমের দুর্ঘটনা ঘটে। যদিও তাকে বলা হয়েছিল যে তিনি আর কখনো হাঁটতে সক্ষম হবেন না তাও বিষ্ণু ঘোষের সাহায্যে, তিনি সম্পূর্ণরূপে ৬ মাসের মধ্যে নিজেকে সুস্থ করে তোলেন। চৌধুরী ১৯৭০ সালে যুক্তরাষ্ট্রে চলে যান এবং ক্যালিফোর্নিয়া ও হাওয়াইতে যোগ কেন্দ্র স্থাপন করেন। ১৯৯০-এর দশকে তিনি নয় সপ্তাহের শিক্ষক সার্টিফিকেশন কোর্স অফার করতে শুরু করেন। সারা বিশ্ব জুড়ে বিক্রম যোগ স্টুডিও সহ সার্টিফাইড প্রশিক্ষক সংখ্যা হাজারের বেশি।
বিক্রম চৌধুরী যুক্তরাষ্ট্রের যোগ ফেডারেশনের প্রতিষ্ঠাতা রাজশ্রী চৌধুরীর বিবাহ করেন। ডিসেম্বর ২০১৫ সালে রাজশ্রী বিক্রমের থেকে বিবাহবিচ্ছেদ চেয়ে মামলা করেন। মে ২০১৬ সালে বিবাহবিচ্ছেদটি চূড়ান্ত করা হয়েছিল।
বিক্রম চৌধুরী ইতোমধ্যে দাবি করেছেন যে, তার যোগব্যায়ামের প্রশিক্ষণ বিক্রম যোগ কপিরাইটের অধীন ছিলে এবং যাঁদেরকে তিনি অনুমোদন করেননি এমন যেকোন ব্যক্তি এটি শেখানো বা উপস্থাপনা করতে পারবে না। বিক্রম ২০১২ সালে বিক্রম যোগের উপর কপিরাইট দাবি শুরু করেন। ২০১১ সালে নিউ ইয়র্ক সিটির বিক্রম যোগ স্টুডিওগুলির একটি অবস্থানের নিকট চৌধুরীর প্রাক্তন শিক্ষার্থী দ্বারা জনসাধারণের জন্য যোগব্যায়ামের নামক একটি প্রতিযোগিতামূলক যোগব্যায়াম স্টুডিও প্রতিষ্ঠিত হয় এবং বিক্রম এটির বিরুদ্ধে একটি মামলা শুরু করেন। এই মামলাটির ফলে, মার্কিন যুক্তরাষ্ট্রের কপিরাইট অফিস একটি স্পষ্টকরণ জারি করে যে, যোগব্যায়াম (আসন) বিক্রমের দাবি অনুসারে কপিরাইট করা যাবে না, যোগব্যায়াম হল জনগণের এবং অন্যরা এই ব্যায়াম শেখাতে পারে।
বালি বিধানসভা কেন্দ্র

বালি (বিধানসভা কেন্দ্র) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ১৬৯ নং বালি বিধানসভা কেন্দ্রটি বালি পৌরসভার অন্তর্গত।
বালি বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
২০২১ রানা চ্যাটার্জী সর্বভারতীয় তৃণমূল কংগ্রেস
পশ্চিমবঙ্গ বিধানসভা নির্বাচনে ২০০৬, ২০০১ ও ১৯৯৬ সালে 
সিপিআই(এম) এর কানিকা গাঙ্গুলী তার নিকটতম প্রতিদ্বন্দ্বীকে ২০০৬ সালে তৃণমূল কংগ্রেসের রেখা রাউতকে, ২০০১ সালে কংগ্রেসের সুপ্রিয় বসু এবং ১৯৯৬ সালে কংগ্রেসের বণী কুমার সিংহকে পরাজিত করে। শুধুমাত্র বিজয়ী ও রানার্সকে উল্লেখ করা হচ্ছে, সিপিআই(এম) এর পতিত পবন পাঠক ১৯৯১ সালে কংগ্রেসের সুপ্রিয় বসুকে পরাজিত করে। ১৯৮৭ সালে কংগ্রেসের সুপ্রিয় বসু সিপিআই (এম) এর পতিত পবন পাঠককে পরাজিত করেন। পতিত পবন পাঠক ১৯৮২ সালে কংগ্রেসের বণী কুমার সিংহকে পরাজিত করেন এবং কংগ্রেসের গণেশ পাঠককে ১৯৭৭ সালে পরাজিত করেন।
কংগ্রেসের ভবানী শংকর মুখার্জী ১৯৭২ সালে জিতেছিলেন। ১৯৭১ ও ১৯৬৯ সালে সিপিআই(এম) এর পতিত পবন পাঠক জয়ী হন। কংগ্রেসের এস এন মুখার্জী ১৯৬৭ সালে জয়ী হন। কংগ্রেসের শঙ্কর লাল মুখোপাধ্যায় ১৯৬২ সালে জয়ী হন। কংগ্রেসের মনিলাল বসু ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের রতন মনি চট্টোপাধ্যায় বালি আসন লাভ করেন।
নার্ফ (সংগীত শিল্পী)

ফ্রান্সিসকো জেভিয়ার পেরেজ ভাজকুয়েজ (২৪ এপ্রিল, ১৯৬৮ – ১৫ নভেম্বর, ২০১৬), "নার্ফ" নামে সর্বাধিক পরিচিত, এবং, প্রথমত, থিয়েটারিক কোম্পানী চিয়েভারে "অজ কুইনিন্ডোলস" এবং "নিচো ভারুলো" ব্যান্ড দলের সদস্য হিসাবে এবং পরবর্তীতে "সিকোফোনিকা দে কনক্সোতে" পোস্ট করেছেন, ফ্রান্ প্যারেজ হিসাবে, ছিলেন একজন গ্যালিথীয় গীতিকার ও সুরকার, যিনি তার শক্তিশালী ব্যক্তিত্ব এবং মৌলিক কাজের জন্য বিখ্যাত, যা বিভিন্ন রক ধারার সঙ্গীত শাখাকে অন্তর্ভুক্ত করতে চেয়েছিল।
নার্ফ প্রথমে একটি সাউন্ডট্র্যাক কম্পোজার হিসেবে অভিনয় করেছিলেন, যে থিয়েটারের বিভিন্ন ভূমিকায় অভিনয় করে সমন্বয় সাধন করেন। সারা বিশ্বে তার সঙ্গীত নিয়ে, তিনি আরও অনেক শিল্পীর সঙ্গে সহযোগিতা করেন, যেখানে গ্যালিথীয়ান সংস্কৃতির সাথে তার আপোস চূড়ান্তভাবে উপস্থাপিত হয়, তবে আফ্রিকান সঙ্গীতের প্রতি তিনি গভীর অনুরাগী ছিলেন।
মাহমুদুল হাসান রাজু

অন্য ব্যবহারের জন্য, দেখুন মাহমুদুল হাসান (দ্ব্যর্থতা নিরসন)।
মাহমুদুল হাসান রাজু (৩০ আগস্ট সেপ্টেম্বর ১৯৮৩) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছেন। 
রাজু’র জন্ম ১৯৮৩ সালের ৩০ আগস্ট ঢাকা জেলায়। তার বাবার নাম মীর হোসেন এবং মায়ের নাম শিরীন হোসেন। দুই ভাই এক বোনের মধ্যে তিনি বড়।
ঢাকার মানিকনগর মডেল হাই স্কুল থেকে ১৯৯৯ সালে মানবিক বিভাগে এসএসসি পাশ করেন মাহমুদুল হাসান রাজু। পরবর্তীতে ২০০১ সালে তেজগাঁও কলেজ থেকে একই বিভাগে উচ্চ মাধ্যমিক, ২০০৫ সালে জগন্নাথ বিশ্ববিদ্যালয় থেকে সাধারণ ইতিহাস বিষয়ে স্নাতক এবং ২০০৭ সালে স্নাতকোত্তর সম্পন্ন করেন তিনি।
২০০৭ সালে দৈনিক যুগান্তরে সহ-সম্পাদক হিসেবে চাকুরি জীবন শুরু করেন রাজু। ২০১১ সালে বাংলাদেশ সংবাদ সংস্থা (বাসস) এ নিজস্ব প্রতিবেদক হিসেবে যোগ দেন তিনি। বর্তমানে জাতীয় এ সংবাদ সংস্থায় উপ-প্রধান প্রতিবেদক হিসেবে কাজ করছেন তিনি।
রাজুর স্ত্রী ফারজানা আক্তার। এ দম্পতির দুই কন্যা আয়াত বিনতে হাসান (অংশ) ও আনাম বিনতে হাসান (ওহি)।
শৈলশিরাময় ত্বক

শৈলশিরাময় ত্বক (Ridged band) হচ্ছে লিঙ্গত্বকের শেষভাগে একদল স্নায়ুযুক্ত কুঁচকানো চামড়া। 
শৈলশিরাময় ত্বক, পুং-জননেন্দ্রিয়ের আবরক ত্বকসহ একটি বিশেষ গুরুত্বপূর্ণ কামস্থান।
জন টেইলর, কানাডার একজন প্যাথলজিবিদ এবং চিকিৎসা গবেষক, শৈলশিরাময় ত্বক নিয়ে প্রচুর গবেষণা করেছেন। তিনি তার গবেষণায় প্রমাণ করেছেন যে, এই শৈলশিরাময় ত্বক-এর মূল কাজ হচ্ছে যৌন উত্তেজনা বৃদ্ধি করা। তিনি লিখেছেন: 
"প্রাথমিক গবেষণায় দেখা গেছে যে, শৈলশিরাময় ত্বকের মূল গুরুত্ব হচ্ছে যৌন সঙ্গমে, এবং এর কাজই হচ্ছে যৌন উত্তেজনা সৃষ্টির মাধ্যমে মাংসপেশির সঙ্কোচন-প্রতিবিম্ব সৃষ্টি যার ফলে বীর্যপাত হয়ে থাকে।"
সাম্প্রতিক এক গবেষণায় দেখা গেছে যে, খৎনা করা পুরুষদের মধ্যে ৭৩% পুরুষই বাড়তি যৌন উত্তেজনা পায় না কারণ খৎনার কারণে শৈলশিরাময় ত্বক অনুপস্থিত থাকে।
চিত্ত যেথা ভয়শূন্য

চিত্ত যেথা ভয়শূন্য () হলো রবীন্দ্রনাথ ঠাকুরের লেখা একটি কবিতা। এটি রবীন্দ্রনাথের একটি নতুন এবং জাগ্রত ভারত সম্পর্কে দৃষ্টিভঙ্গির প্রতিনিধিত্ব করে। মূল কবিতাটি ১৯১০ সালে প্রকাশিত হয় এবং ১৯১০ সালের গীতাঞ্জলিতে সংগ্রহ করা হয় এবং ১৯১২ সাল রবীন্দ্রনাথের নিজের অনুবাদ ইংরেজি সংস্করণে অন্তর্ভুক্ত করা হয়। গীতাঞ্জলি কাব্যগ্রন্থের জনপ্রিয় কবিতাগুলির মধ্যে এটি অন্যতম।
<poem>
</poem>
এই কবিতা সম্ভবত ১৯০০ সালে রচনা করা হয়েছিল। কবিতাটি "প্রার্থনা" (জুলাই ১৯০১, বাংলায় ১৩০৮ বঙ্গাব্দে) শিরোনামে নৈবেদ্য শীর্ষকে প্রদর্শিত হয়েছিল। ইংরেজি অনুবাদটি ১৯১১ সালের মধ্যে রচনা করা হয়েছিল, উইলিয়াম রত্তেনস্টাইনের অনুরোধের পর রবীন্দ্রনাথ নিজের কাজের কিছু কবিতা ইংরেজিতে অনুবাদ করেছিলেন। ১৯১২ সালে লন্ডনের ইন্ডিয়ান সোসাইটি দ্বারা প্রকাশিত ইংরেজি গীতাঞ্জলিতে এটি ৩৫ তম কবিতা হিসেবে আবির্ভূত হয়। ১৯১৭ সালে রবীন্দ্রনাথ কলকাতায় ভারতীয় জাতীয় কংগ্রেসের অধিবেশনে ইংরেজি আনুবাদটি (পরে খেতাবধারী 'ভারতীয় প্রার্থনা') পাঠ করেন।
ইংরেজি গীতাঞ্জলি জন্য ঠাকুরের অনুবাদের বেশিরভাগ ইংরেজি উপস্থাপনার প্রায় প্রতিটি লাইন যথেষ্ট সরলীকৃত হয়েছে। ইংরেজি সংস্করণে ৬ তম লাইন  মানুষের কল্যাণের একটি তথ্য বাদ দেয় (জনসাধারণ, পুরাতন শাষ), এবং মূলের কঠোর পরিসমাপ্তি ঘটে, যেখানে পিতা দ্বারা "নিদ্রা ছাড়াই ঘুমিয়ে থাকা জাতিকে আঘাত করা" হয়েছে।
এই কবিতা প্রায়ই ভারতের পাঠ্যপুস্তকগুলিতে প্রদর্শিত হয় এবং বাংলাদেশেও জনপ্রিয়। এই গানের একটি সিংহলী অনুবাদ "গে ডিসায়া অয়াধি কারানু মেনা পিয়াননি" নামে, যা মহাগমা সেকারা দ্বারা সিংহলী অনুবাদ করা হয়েছিল।
এই কবিতাটি বাঙালি তথা ভারতীয় উপমহাদেশের সংস্কৃতিকে যথেষ্ট প্রভাবিত করেছে। এ.আর. রহমান ২০১৩ সালে 'জগাও মেরে দেশ কো' নামে একটি ভারতীয় স্বাধীনতা দিবসের গান রচনা করেন এই কবিতাটির উপর ভিত্তি করে যা কাইম মিউজিক কনজার্ভরিটি একটি কাহিনীসহ কবিতা প্রদর্শন করে। এমটিভি কোক স্টুডিও থেকে ২০১৩ সালে গানটি দেখানো হয়েছিল।
আমির খান টেলিভিশন অনুষ্ঠান সত্যমেব জয়তের শেষ পর্বে কবিতাটির হিন্দি সংস্করণটি অনুবাদ করেছেন।
জন আব্রাহামের সিনেমা মাদ্রাজ ক্যাফে'তে মধ্যে কবিতাটির  ইংরেজি সংস্করণ ঊপস্থিত।
কবিতাটি ২০১৩ সালে শ্রীজিত মুখোপাধ্যায় পরিচালিত বাংলা চলচ্চিত্র মিশরে রহশ্যেও ব্যবহার করা হয়; কাকাবাবু নামক কল্পবিজ্ঞানের চরিত্রটি সুনীল গঙ্গোপাধ্যায় লিখেছেন।
এই কবিতা উপর ভিত্তি করে প্রগতিশীল রক ব্যান্ড সিনিস্টার সিম্ফনি তাদের গান 'ইন টু হে হেভেন' লিখেছে। ইমোজেন হিপ এবং বৈশাল-শেখার চিত্ত যেথা ভয়শূন্য উপর ভিত্তি করে "মাইন্ডস ইউথাউট ফেয়ার" রচনা করেন। এটি দ্য ডুয়ার্সস্টের প্রথম মৌসুমের প্রথম পর্বে তুলে ধরা হয়েছে।
২০১০ সালে ভারতীয় সংসদের ভাষণে যুক্তরাষ্ট্রের প্রেসিডেন্ট বারাক ওবামা এই কবিতার লাইন উদ্ধৃত করেছেন।
হলি হান্টার

হলি হান্টার (ইংরেজি: Holly Hunter; জন্ম: ২০শে মার্চ, ১৯৫৮) হলেন একজন মার্কিন অভিনেত্রী ও প্রযোজক। তিনি ১৯৯৩ সালে "দ্য পিয়ানো" চলচ্চিত্রে আডা ম্যাকগ্রা চরিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, বাফটা পুরস্কার, গোল্ডেন গ্লোব পুরস্কার এবং কান চলচ্চিত্র উৎসব পুরস্কার লাভ করেন। এছাড়া তিনি "ব্রডকাস্ট নিউজ" (১৯৮৭) চলচ্চিত্রে অভিনয় করে শ্রেষ্ঠ অভিনেত্রী বিভাগে এবং "দ্য ফার্ম" (১৯৯৩) ও "থার্টিন" (২০০৩) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
সাতবার এমি পুরস্কারে মনোনীত হান্টার "রো ভার্সাস ওয়েড" (১৯৮৯) এবং "দ্য পজিটিভলি ট্রু অ্যাডভেঞ্চার্‌স অব দ্য অ্যালিজড টেক্সাস চিয়ারলিডার-মার্ডারিং মম" (১৯৯৩) এ অভিনয় করে দুবার এমি পুরস্কার লাভ করেন। তিনি টিএনটির নাট্য ধারাবাহিক "সেভিং গ্রেস" (২০০৭-১০) এ শ্রেষ্ঠাংশে অভিনয় করেন। তার অন্যান্য চলচ্চিত্রসমূহ হল "রাইজিং অ্যারিজোনা" (১৯৮৭), "অলওয়েজ" (১৯৮৯), "কপিক্যাট" (১৯৯৫), "ক্র্যাশ" (১৯৯৬), "ও ব্রাদার, হোয়্যার আর্ট দো?" (২০০০), "দি ইনক্রেডিবল্‌স" (২০০৪), "" (২০১৬), এবং "দ্য বিগ সিক" (২০১৭)। "দ্য বিগ সিক" চলচ্চিত্রের অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে স্ক্রিন অ্যাক্টরস গিল্ড পুরস্কারের মনোনয়ন লাভ করেন।
হান্টার ১৯৫৮ সালের ২০শে মার্চ জর্জিয়ার কনিয়ার্সে জন্মগ্রহণ করেন। তার পিতা চার্লস এডউইন হান্টার ছিলেন একজন কৃষক ও খেলাধুলার সরঞ্জাম প্রস্তুতকারীর প্রতিনিধি এবং তার মাতা ওপাল মার্গুরিট (প্রদত্ত নাম: ক্যাটলেজ) ছিলেন একজন গৃহিণী। হান্টার পিট্‌সবার্গের কার্নেগি মেলন বিশ্ববিদ্যালয় থেকে নাট্যতত্ত্ব বিষয়ে ডিগ্রি অর্জন করেন। সেখানে পড়াকালীন তিনি মঞ্চে অভিনয় করতেন। তিনি সেখানে সিটি থিয়েটারে (তৎকালীন সিটি প্লেয়ার্স) ইঞ্জিনিউ চরিত্রে অভিনয় করতেন।
আইফোন ৪এস

আইফোন ৪এস একটি স্মার্টফোন যেটি নকশা ও বাজারজাত করেছে অ্যাপল ইনকর্পোরেটেড। এটি আইফোনের ৫ম প্রজন্ম, এটির পূর্বসূরি আইফোন ৪ এবং এটির উত্তরসূরি আইফোন ৫। এটি ৪ অক্টোবর, ২০১১ অ্যাপলের কুপের্টিনো ক্যাম্পাসে ঘোষণা করা হয়।
১৩ জুন, ২০১৬, অ্যাপল ঘোষণা করে যে হার্ডওয়্যার সীমাবদ্ধতার জন্য আইফোন ৪এস আইওএস ১০ সমর্থন করবে না।
অ্যাপলের সমালোচনা
আইফোন ৪এস আসার পর; বিভিন্ন ইন্টারনেট ফোরামে ব্যবহারকারীরা বিভিন্ন সমস্যার কথা প্রকাশ করেছেন যেগুলো বিভিন্ন গণমাধ্যম সংস্থা লক্ষ্য করেছে, যেমনঃ সিএনএন, বয় জিনিয়াস রিপোর্ট, দ্যা গার্ডিয়ান এবং পিসি ওয়ার্ল্ড।
ল্যাম্বার্ট ডব্লিউ ফাংশন

গণিতের ভাষায় ল্যাম্বার্ট ডব্লিউ ফাংশন এর অপর নাম হচ্ছে ওমেগা ফাংশন অথবা প্রোডাক্ট লগারিদম। এটা বিপরীত সম্পর্ক এর একটি শাখা। অন্য কথায় ফাংশন formula_1 যেখানে formula_2 এক্সপোনেনশনাল ফাংশন এবং formula_3 হল কোন জটিল সংখ্যা। অন্যভাবে বলা যায়:
formula_5- এ উপরের সমীকরণটি প্রতিস্থাপন করে, আমরা W ফাংশন (এবং সাধারণভাবে W সম্পর্কের জন্য) জন্য সংজ্ঞায়িত সমীকরণ পাই:
কোন জটিল সংখ্যা formula_7 এর জন্য।
যেহেতু ফাংশন ƒ ইনজেক্টিভ নয় তাই, সম্পর্ক W multivalued হয় (0 ছাড়া)। যদি আমরা প্রকৃত মূল্যবান W- এর উপর মনোযোগ কেন্দ্রীভূত করি তবে জটিল ভেরিয়েবল Z তারপর প্রকৃত ভেরিয়েবল x দ্বারা প্রতিস্থাপিত হয় এবং সম্পর্কটি কেবল "x" ≥ −1/"e" এর জন্য সংজ্ঞায়িত করা হয় এবং (−1/"e", 0) এর দ্বিগুণ)। অতিরিক্ত সংকোচন "W" ≥ −1 একটি একক-মান সম্পন্ন ফাংশন "W"("x") সংজ্ঞায়িত করে। আমরা "W"(0) = 0 এবং "W"(−1/"e") = −1 পাই। এদিকে, নিম্ন শাখাটি "W" ≤ −1 এবং "W"("x") দ্বারা চিহ্নিত করা হয়েছে। এটি "W"(−1/"e") = −1 থেকে "W"(0) = −∞ এ হ্রাস পায়।
formula_8 ব্যবহার করে একে formula_9 পর্যন্ত প্রসারিত করা যেতে পারে।
ল্যাম্বার্ট ডব্লিউ রিলেশনটি প্রাথমিক ফাংশনের পরিপ্রেক্ষিতে প্রকাশ করা যায় না। উদাহরণস্বরূপ, গাছের সংখ্যা গণনা করার জন্য এটি যৌগিক পদার্থের উপযোগী। এটি এক্সপোনেনশিয়াল (যেমন প্লাংক, বোস-আইনস্টাইন, এবং ফারমার-ডারাক ডিস্ট্রিবিউশনগুলির সর্বোচ্চ মান) সমন্বিত বিভিন্ন সমীকরণ সমাধান করতে ব্যবহার করা যেতে পারে এবং ডিফল্ট সমীকরণগুলির সমাধান যেমন- "y"'("t") = "a" "y"("t" − 1) জৈব রসায়ন এবং বিশেষত এনজাইম গতিবিদ্যাতে, মাইকেলিস-মেন্টেন ক্যাটাটিক্সের সময়সীমার গতিবিজ্ঞান বিশ্লেষণের জন্য একটি বন্ধ-ফর্ম সমাধান ল্যাম্বার্ট ডাব্লিউ ফাংশনের শর্তে বর্ণিত হয়।
চক্ষুচিকিৎসাবিজ্ঞান

চক্ষুচিকিৎসাবিজ্ঞান চিকিৎসাবিজ্ঞানের একটি শাখা যেখানে চোখের যেকোন সমস্যা বা রোগের চিকিৎসা করা হয়। একজন চক্ষুচিকিৎসক চোখের যেকোন সমস্যার সাধারণ চিকিৎসা ও শল্যচিকিৎসা করায় একজন বিশেষজ্ঞ। চক্ষু শল্যচিকিৎসার মধ্যে ছানি ফেলে দেওয়া, চক্ষুসৌন্দর্যবর্ধক শল্যচিকিৎসা (অকুলোপ্লাস্টিকস), অচ্ছোদপটল (কর্নিয়া) প্রতিস্থাপন শল্যচিকিৎসা, অক্ষিগোলক ও অশ্রুগ্রন্থির শল্যচিকিৎসা, অক্ষিপট (রেটিনাল) এবং অক্ষিগোলকের কাচসদৃশ রসপ্রকোষ্ঠ বা ভিট্রেয়াসের শল্যচিকিৎসা, ইত্যাদি চিকিৎসাপদ্ধতি উল্লেখযোগ্য।
চক্ষু বিশেষজ্ঞদের চিকিৎসা করা সবচেয়ে সাধারণ রোগগুলির একটি আংশিক তালিকার মধ্যে রয়েছে:
রিচি রবিনসন

রিচার্ড ড্যারিল রিচি রবিনসন (; জন্ম: ৮ জুন, ১৯৪৬) ভিক্টোরিয়ার পূর্ব মেলবোর্নে জন্মগ্রহণকারী প্রথিতযশা সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭৭ সালে তিনটি টেস্ট ও দুইটি একদিনের আন্তর্জাতিকে অংশগ্রহণ করেছেন। ঘরোয়া প্রথম-শ্রেণীর ক্রিকেটে ভিক্টোরিয়ার প্রতিনিধিত্ব করেছেন তিনি। দলে তিনি মূলতঃ উইকেট-রক্ষকের দায়িত্ব পালন করেছেন। এছাড়াও ডানহাতে ব্যাটিং করতেন রিচি রবিনসন।
১৯৭১ থেকে ১৯৮২ সময়কালে প্রথম-শ্রেণীর ক্রিকেট জীবন অতিবাহিত করেন। ঘরোয়া প্রথম-শ্রেণীর খেলায় ভিক্টোরিয়ার পক্ষে খেলেছেন। এছাড়াও দলের অধিনায়কের দায়িত্বে ছিলেন তিনি। মূলতঃ উইকেট-রক্ষক হিসেবে ক্রিকেট খেলায় অংশ নিয়েছেন।
অবিস্মরণীয় ক্রিকেটার রড মার্শের পর তাকে অস্ট্রেলিয়ার দ্বিতীয় সেরা উইকেট-রক্ষক হিসেবে বৈশ্বিকভাবে স্বীকৃতি দেয়া হয়েছিল। মার্শ যদি না খেলতেন তাহলে নিঃসন্দেহে তার টেস্ট খেলার সংখ্যা বহুগুণে বৃদ্ধি পেতো। তবে, রাজ্য ক্রিকেটে উইকেট-রক্ষক ও ব্যাটসম্যানের যৌথ দায়িত্বে থাকলেও রবিনসন মাত্র তিন টেস্ট খেলেছেন মূলতঃ ব্যাটিংয়ে অভিজ্ঞ হিসেবে।
বিশ্ব সিরিজ ক্রিকেট অংশগ্রহণ করেছেন রিচি রবিনসন। ক্যাভেলিয়ার্সের পক্ষে উইকেট-রক্ষণে ছিলেন। ১৯৭৮-৭৯ মৌসুমে ক্যাভেলিয়ার কান্ট্রি সফরে থেকে ১৭ খেলায় অংশ নেন। ২২.৫০ গড়ে ৩১৫ রান তোলেন। এছাড়াও ৩১ ক্যাচ ও ৮ স্ট্যাম্পিংয়ের সাথে জড়িত ছিলেন তিনি।
প্রথম-শ্রেণীর ক্রিকেট জীবন থেকে অবসর নেয়ার পর কুইন্সল্যান্ড দলকে প্রশিক্ষণের দায়িত্ব নেন। এরপর নর্দার্ন টেরিটরির ডারউইনে ট্রেসি ভিলেজ ক্রিকেট ক্লাবের পক্ষে খেলেন। ১৯৯৩ সালে ডারউইন ডিস্ট্রিক্ট বর্ষসেরা পুরস্কারের মর্যাদায় ভূষিত হন তিনি। ২০১৩ সালে ট্রেসি ভিলেজের কোচ হিসেবে নিযুক্ত হন তিনি।
হাওড়া উত্তর বিধানসভা কেন্দ্র

হাওড়া উত্তর (বিধানসভা কেন্দ্র)(হাওড়া উত্তর হিসাবে জানা যায়) ভারতের পশ্চিমবঙ্গ রাজ্যের হাওড়া জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে হাওড়া পৌরসংস্থার ১ থেকে ৭ এবং ১০ থেকে ১৬ নং ওয়ার্ড নিয়ে ১৭০ নং হাওড়া উত্তর বিধানসভা কেন্দ্রটি গঠিত হয়েছে।
হাওড়া উত্তর বিধানসভা কেন্দ্রটি ২৫ নং হাওড়া লোকসভা কেন্দ্রের অন্তর্গত।
আব্দুর রহিম (সংসদ সদস্য)

আব্দুর রহিম (জন্ম: ১৯৩৩ - মৃত্যু: ১৯ মার্চ, ১৯৯০) ছিলেন বাংলাদেশের রাজনীতিবিদ, আইনজীবী ও মুক্তিযুদ্ধের সংগঠক। তিনি ১৯৭০ সালে পাকিস্তানের স্থানীয় গণপরিষদের সদস্য (এমএনএ) ও ১৯৭৩ সালে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন।
আব্দুর রহিম ১৯৩৩ সালে সিলেট জেলার বিয়ানীবাজার উপজেলার রাউতগ্রামে জন্মগ্রহণ করেন। পরবর্তীতে তারা গোলাপগঞ্জ উপজেলার কালিদাসপাড়া গ্রামে বসতি স্থাপন করেন। তার পিতার নাম মাসিম আলী।
আব্দুর রহিম বিয়ানীবাজার উপজেলার মাথিউরা এস ই স্কুলে কিছুদিন লেখাপড়া করে সিলেট দি এইডেড হাই স্কুলে ভর্তি হয়ে মাধ্যমিক সমাপ্ত করেন। করাচি ইসলামী কলেজ থেকে উচ্চ মাধ্যমিক সমাপ্ত করেন। পরবর্তীতে সিলেট ল কলেজ থেকে এম এ ও এল এলবি ডিগ্রী লাভ করে সিএসপি পরীক্ষায় অংশগ্রহণ করেন।
আব্দুর রহিমসরকারী চাকুরীতে যোগদান করতে চাইলে হোসেন শহীদ সোহরাওয়ার্দীর অনুরোধে সরকারী চাকুরীতে যোগদান না করে রাজনীতিতে অংশ গ্রহণ করেন। ল কলেজে অধ্যয়নকালে তিনি কলেজ ছাত্র সংসদের ভিপি হিসেবে নির্বাচিত হোন। তিনি শহীদ সোহরাওয়ার্দীর ব্যক্তিগত সহকারী হিসেবে রাজনীতি ও আইন পেশায় নিজের কর্মজীবন শুরু করেন। ১৯৬০ সালে পিতার মৃত্যুর পর সিলেটে ফিরে আসেন এবং পেশাজীবী আইনজীবী হিসেবে কর্ম জীবন শুরু করেন।
তিনি ১৯৬২ সালে ন্যাপে যোগদান করেন। এসময় ১৯৬৭ থেকে ১৯৬৯ সাল পর্যন্ত তিনি সিলেট জেলা ন্যাপের ( মুজাফ্ফর) আহবায়কের দায়িত্ব পালন করেন। ন্যাপ বিভক্তির পর তিনি আওয়ামীলীগের যোগদান করেন।
১৯৬০ ও ১৯৬৫ সালে পাকিস্তান জাতীয় পরিষদ নির্বাচনে অংশগ্রহণ করে নির্বাচিত না হলেও তিনি ১৯৭০ সালে আওয়ামী লীগের প্রার্থী হিসেবে আসন ১২৬, সিলেট-৭ (বিয়ানীবাজার-জকিগঞ্জ-কানাইঘাট) নির্বাচনী এলাকা থেকে পাকিস্তানের স্থানীয় গণ পরিষদের সদস্য (এমএনএ) নির্বাচিত হন। তিনি দায়িত্ব পালন করেছেন বাংলাদেশের প্রথম প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে।
তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হসেবে তৎকালীন সিলেট-১১ আসন (বর্তমান সিলেট-৬) থেকে সংসদ সদস্য নির্বাচিত হন। বাংলাদেশের সংবিধান প্রণয়নে কামাল হোসেনের সাথেও তিনি কাজ করেছেন। তিনি দীর্ঘদিন সিলেট বারের সাধারণ সম্পাদক ও সভাপতি হিসেবে দায়িত্ব পালন করেন। ১৯৭৬ সালে সিলেট জেলা আওয়ামীলীগের সভাপতি (১৯৭৬-১৯৯০) নির্বাচিত হয়ে আমৃত্যু এ পদে বহাল ছিলেন। এছাড়াও তিনি কেন্দ্রীয় নির্বাহী কমিটির সদস্য ছিলেন।
১৯৭১ সালে সংঘটিত মহান মুক্তিযুদ্ধে তিনি গুরুত্বপূর্ণ ভূমিকা পালন করেন। মুক্তিযুদ্ধ চলাকালে প্রবাসী বাংলাদেশ সরকার তার উপর তথ্য মন্ত্রণালয়ের বিভিন্ন দায়িত্ব প্রদান করে। এসময় তিনি প্রধানমন্ত্রী তাজ উদ্দিন আহমদের বৈদেশিক সাহায্য ও সমর্থন বিষয়ক পরামর্শদাতা হিসেবে দায়িত্ব পালন করেন।
আব্দুর রহিম ১৯ মার্চ ১৯৯০ সালে মৃত্যুবরণ করেন। তার স্মৃতি রক্ষার্থে তার পরিবারের পক্ষ থেকে আব্দুর রহিম স্মৃতি পরিষদ প্রতিষ্ঠা করা হয়।
বাগরামী জেলা

বাগরামী জেলা আফগানিস্তানের কাবুল প্রদেশের কেন্দ্রীয় অংশে অবস্থিত একটি জেলা। এটি রাজধানী কাবুল শহর পূর্বদিকে থেকে প্রায় ৩০ মিনিটের ভ্রমণের পথ। জেলাটির সদর দপ্তর হচ্ছে বাগরামী শহর।
আফগান মন্ত্রণালয় গ্রামীণ পুনর্বাসন ও উন্নয়ন (এমআরআরডি) ও আফগানিস্তানের ইউএনএইচসিআর এবং কেন্দ্রীয় পরিসংখ্যান অফিস (সিএসও) এর পরিসংখ্যান অনুযায়ী জেলাটির আনুমানিক জনসংখ্যা প্রায় ৬৮,২৮৭ জন এর মত। এআইএমএস এবং ইউএনএইচসিআর-এর হিসাব মতে, সংখ্যাগরিষ্ঠতা অনুযায়ী পশতু সম্প্রদায়ের লোকজন এগিয়ে রয়েছে, এরপর তাজিকরা। 
ভৌগোলিক অবস্থান অনুযায়ী জেলাটির পশ্চিমে কাবুল, উত্তরে দেহ্ সাব, পূর্বদিকে সারবি, দক্ষিণে খাকি জব্বার, মুসাইয়ি ও চার আসিয়াব জেলা সীমানা ঘিরে রেখেছে। বাগরামী জেলা কৃষিক্ষেত্রে উন্নত এলাকা যার অধিকাংশ এলাকাই সবুজ এলাকা দ্বারা বেষ্টিত। বিভিন্ন সম্প্রদায় একে অপরের নিকটবর্তী হওয়ার কারণে অনেক বাসিন্দা কাবুলে কাজ করে থাকেন।
ওয়াশিংটন সুন্দর

ওয়াশিংটন সুন্দর () ভারতে জন্মগ্রহণকারী ক্রিকেটার। বামহাতি ব্যাটসম্যান ও ডানহাতি অফ-ব্রেক বোলার হিসেবে ভারতীয় দলে খেলে থাকেন।
অশ্বিনের মতো ওয়াশিংটনও উঠে এসেছেন তামিলনাড়ু থেকে। তার বাবা এম সুন্দর নিজেও সাবেক ক্রিকেটার। তামিলনাড়ুতে থাকতে তাঁদের প্রতিবেশী ছিলেন পি ডি ওয়াশিংটন নামে সামরিক বাহিনীর এক সাবেক কর্মকর্তা। তিনি ওয়াশিংটনের বাবাকে খেলার জন্য প্রয়োজনীয় সরঞ্জাম কিনে দিতেন, ক্রিকেট খুব ভালোবাসতেন। পি ডি ওয়াশিংটনের প্রতি এই শ্রদ্ধা থেকেই এম সুন্দর নিজের ছেলের নাম রেখেছিলেন ওয়াশিংটন। এ জন্যই তার নামটা এমন।
হইয়া বাছিউ

হইয়া বাছিউ (; ) রোমানিয়ার ট্রান্সসিলভানিয়ার ক্লুজ নাপোকা শহরে অবস্থিত একটি বন। প্রায় ২৫০ হেক্টর জায়গার উপর বনটি দাঁড়িয়ে রয়েছে। এই বনের গাছগুলোর আকৃতিও কিছুটা অদ্ভুত। এই জঙ্গল নিয়ে প্রচুর গল্প প্রচলিত আছে যার কোন ভিত্তি নেই। ধারণা করা হয় এসব গল্প স্থানটিকে পর্যটন আকর্ষক হিসেবে তুলে ধরতে সক্ষম হয়েছে।
১৯৬৮ সালে এই বনটি সর্বপ্রথম বিশ্ববাসীর কাছে তার রহস্য নিয়ে পরিচিত হয় এমিল বার্নিয়া নামক এক ব্যক্তির তোলা ছবির মাধ্যমে। এই বনে ভ্রমণের প্রাক্কালে এমিল বার্নিয়া একটি ইউএফও দেখেন বলে দাবি করেন এবং সাথে সাথেই তিনি তা ক্যামেরাবন্দী করে ফেলেন। ঘটনার সত্যতা যাচাইয়ের জন্য কিছুদিন পরেই জীববিজ্ঞানী আলেক্সান্ডু শিফট সেখানে অনেক পরীক্ষা নিরিক্ষা করেন এবং আশেপাশের এলাকাবাসীদের সাথে কথা বলেন। এলাকাবাসীদের সাথে কথা বলে জানা যায়, তারা এমন গোলাকৃতির তীব্র আলোর বলয় বন থেকে উর্ধ্বাকাশের দিকে মাঝে মাঝে যেতে দেখেছেন। ২০০২ সালে সর্বশেষ ইউএফও দেখেছিলেন দু’জন ক্লাজবাসী। তারা বনের খুব কাছাকাছি প্রতিবেশী শহর মানাস্তুরে থাকেন। তারা সিগারেটের মত লম্বা, প্রায় ৫০ মিটার দীর্ঘ একটি অতি উজ্জ্বল আলোকবস্তু বন থেকে আকাশের দিকে ছুটে যেতে দেখেছিলেন। প্রায় ২৭ সেকেন্ডের জন্য তারা বস্তুটিকে দেখতে পেয়েছিলেন।
জনশ্রুতি আছে, একবার এক মেষপালক প্রায় ২০০টি মেষশাবককে ঘাস খাওয়ানোর জন্য এই বনে প্রবেশ করেছিল। তারা আর কখনো ফিরে আসেনি, একেবারে গায়েব হয়ে গিয়েছিল। এই ঘটনার পরে অনেকেই এই বনে প্রবেশ করতে যথেষ্ট পরিমাণ ভয় পায়। তাদের মাঝে একধরনের ভীতি কাজ করে, একবার এই বনে কেউ গেলে হয়ত আর ফিরে আসবে না কোনোদিন।
বিজ্ঞানীরা পরীক্ষা করে দেখেছেন, এই বনে অস্বাভাবিক মাত্রায় তেজস্ক্রিয় বিকিরণ, মাইক্রোওয়েভ বিকিরণ ও ইনফ্রারেড বিকিরণ হয়ে থাকে। এছাড়াও এখানে চুম্বকীয় ও তড়িৎচুম্বকীয় ক্ষেত্রের বেশ কিছু বিচ্যুতি রয়েছে। বনের ঠিক মাঝখানে এমন একটি জায়গা রয়েছে, যেখানে কখনো কোনো ঘাস বা অন্যান্য কোনো গাছ-গুল্ম জন্মাতে দেখা যায়নি। বিজ্ঞানীরা এখানকার মাটি নিয়ে পরীক্ষা করে দেখেন, কিন্তু পরীক্ষা করে এমন কোনো পদার্থের উপস্থিতি সেখানে পাওয়া যায়নি, যার কারণে কোনো উদ্ভিদের জন্ম এবং বৃদ্ধি ব্যাহত হতে পারে। স্থানীয় বাসিন্দারা এই জায়গাটিকে ভূতুড়ে ঘটনার কেন্দ্রবিন্দু বলে থাকেন। তাদের ধারণা, কোনো অশরীরী কিছু বা অতৃপ্ত আত্মার বাস এ জায়গায়।
হুগো উইভিং

হুগো ওয়ালেস উইভিং (; জন্ম ৪ এপ্রিল, ১৯৬০) হলেন একজন ইংরেজ-অস্ট্রেলীয় চলচ্চিত্র ও মঞ্চ অভিনেতা। তিনি মূলত ম্যাট্রিক্স সিরিজে(১৯৯৯-২০০৩) এজেন্ট স্মিথ, দ্য হবিট(২০১২-২০১৪) চলচ্চিত্র ধারাবাহিক ও দ্য লর্ড অব দ্য রিংস (২০০১-২০০৩)-এ এলরন্ড, ভি ফর ভেনডেট্টা-এ (২০০৬) ভি, -এ রেড স্কাল এবং হ্যাকস রিজ চলচ্চিত্রে বাবা চরিত্রের জন্য পরিচিত।
উইভিং ঔপনিবেশিক নাইজেরিয়ার ইবাদান শহরের ইবাদান শিক্ষা হাসপাতাল বিশ্ববিদ্যালয়-এ জন্মগ্রহণ করেন। তার পিতা ওয়ালেস উইভিং ছিলেন একজন ভূকম্প পরিমাপক এবং মাতা অ্যান (প্রদত্ত নাম: লেনার্ড) ছিলেন একজন ভ্রমণ গাইড ও শিক্ষক। তারা দুজনেই ইংরেজ ছিলেন। উইভিংয়ের মাতামহ বেলজিয়ান ছিলেন।
১৯৮৪ সালে অস্ট্রেলীয় টেলিভিশন ধারাবাহিক বডিলাইন-এ ইংরেজ ক্রিকেট ক্যাপ্টেন ডগলাস জারডিন চরিত্রে তিনি প্রথম অভিনয় করেন।
কাঠ কিচক

কাঠ কিচক (বৈজ্ঞানিক নাম: "Ctenoptilum vasava (Moore)") এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'পায়ারজিনি' উপগোত্রের সদস্য।
কাঠ কিচক এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।
ভারতে প্রাপ্ত কাঠ কিচক এর উপপ্রজাতিসমূহ হল-
এরা ভারত এ হিমালয়ের উত্তর-পূর্ব অংশে এবং সিকিম, ভুটান, মায়ানমার এবং শ্রীলঙ্কার বিভিন্ন অঞ্চলে দেখা যায়।
ডানার উপরিতল লালচে বাদামী বর্ণের। পিছনের ডানা ভীষণ ফ্যাকাসে বাদামী। সামনের ডানার উপরিতলের বাইরের দিক অর্থাৎ পোস্ট ডিসকাল অঞ্চলে অপেক্ষাকৃত ঘন বাদামী এবং অনিয়মিতভাবে সারিবদ্ধ ও বিভিন্ন আকৃতির অর্দ্ধ স্বচ্ছ কিছু ছোপ বর্তমান, ডিসকাল ও পোস্ট ডিসকাল অংশে। পোস্ট ডিসকাল অংশে অ্যাপেক্স থেকে টর্নাস অবধি কিছু বিভিন্ন আকৃতির কালো ছোপ এর সারি নেমে গেছে। পিছনের ডানার উপরিতলে কালো সীমারেখা যুক্ত এক গুচ্ছ অসম আকৃতির অর্দ্ধস্বচ্ছ ছোপ বিদ্যমান। ৩ নং শিরার কাছে অবস্থিত অর্দ্ধ-স্বচ্ছ ছোপ দাঁতের আকৃতির ডানার নিম্নতল ফ্যাকাসে বাদামী ও অনুরূপ দাগ-ছোপযুক্ত। স্ত্রী নমুনার আকৃতিতে বড়।
পাহাড়ি জঙ্গলে এদের দর্শন মেলে। রৌদ্রকরোজ্জ্বল দিনে প্রায়শই উড়তে এবং রোদ পোহাতে দেখা যায়। এরা ফুলের উপর এবং ভিজে ছোপ এও বসে। এই প্রজাতির উড়ান খুব দ্রুত।
গজনী অবকাশ কেন্দ্র

গজনী অবকাশ কেন্দ্র বাংলাদেশের শেরপুর জেলা শহরের ঝিনাইগাতী উপজেলার কাংশা ইউনিয়নের গারো পাহাড়ের পাদদেশে অবস্থিত। এর উত্তরে রয়েছে ভারতের মেঘালয় রাজ্য। গজনী অবকাশ কেন্দ্রটি প্রায় ৯০ একর এলাকা জুড়ে বিস্তৃত। শেরপুর জেলা প্রশাসনের উদ্যোগে ১৯৯৩ সালে এটি নির্মিত হয়। এটি বৃহত্তর ময়মনসিংহ ও উত্তরাঞ্চলের প্রধান এবং আকর্ষণীয় পর্যটন কেন্দ্র হিসেবে বিবেচিত হয়। 
গজনী অবকাশ কেন্দ্রে চোখে পড়বে সবুজ গাছপালার সারি, লতাপাতার বিন্যাস, ছোট-বড় টিলা, উপজাতীয়দের ঘরবাড়ি ইত্যাদি। এখানে প্রধান প্রধান গাছপালার মধ্যে রয়েছে শাল, সেগুন ও গজারী গাছ। কৃত্রিম স্থাপনাগুলোর মধ্যে উল্লেখযোগ্য হচ্ছে বিশালাকার ডায়নোসরের প্রতিকৃতি, ড্রাগন প্রতিকৃতি, জিরাফ প্রতিকৃতি, , মৎস্যকন্যা প্রতিকৃতি, হাতির প্রতিকৃতি, আলোকের ঝর্ণাধারা, পাতালপুরী, পদ্ম সিঁড়ি শিশুদের জন্য চুকোলুপি পার্ক, স্মৃতিসৌধ ছোট আকারের চিড়িয়াখানা, একুয়ারিয়াম ইত্যাদি। এখানকার চিড়িয়াখানায় রয়েছে মেছো বাঘ, অজগর সাপ, হরিণ, ভাল্লুকসহ প্রায় ৪০ প্রজাতির প্রাণী।
কৃত্রিম লেকের শান্ত জলে নৌ বিহারের জন্য রয়েছে সীমান্ত প্যাডেল বোট ও ময়ুরপঙ্খী নৌকা। অবকাশে বিভিন্ন ধরনের প্রাণীর প্রতিকৃতি ও গারোদের বাসস্থানের ধারণায় নির্মিত হয়েছে অমৃতলোক। অমৃতলোকের আছে গারো মা প্রতিকৃতি, উটপাখির ভাস্কর্য, ক্যাঙ্গারু ভাস্কর্য, পাখি বেঞ্চ, শিশু গার্ডেন, লাল পাহাড়, কুঁড়েঘর, ফুলের বাগান, কফি হাউজ ইত্যাদি। গজনী অবকাশে আছে ৬৪ ফুট উঁচু সাইট ভিউ টাওয়ার, ঝুলন্ত ব্রীজ, ক্যাবল কার ও জিপ লাইনিং রাইড। ক্যাবল কারটিতে উঠে কৃত্রিম জলপ্রপাতের ওপর দিয়ে এক পাহাড় থেকে অন্য পাহাড়ে যাবার ব্যবস্থা আছে। এক পাহাড় থেকে আরেক পাহাড়ে হেঁটে পার হবার জন্য নির্মাণ করা হয়েছে ঝুলন্ত ব্রীজ।
বঙ্গবন্ধু ও মুক্তিযুদ্ধ জাদুঘরে রয়েছে বঙ্গবন্ধু-মুক্তিযুদ্ধের স্মৃতি বিজড়িত ইতিহাস। আদিবাসী জাদুঘরে ক্ষুদ্র নৃ-গোষ্ঠীর ইতিহাস এবং আদিবাসীদের জীবনমানের নানা বিষয় তুলে ধরা হয়েছে।
ব্রাহ্মণগাঁও বহুমুখী উচ্চ বিদ্যালয়

১৯০২ সনের লৌহজং উপজেলাধীণ ব্রাহ্মণগাঁও মৌজায় প্রভাত কুমার ঘোষ কর্তৃক প্রতিষ্ঠিত হয় এবং অবিভক্ত ভারতের সভানেত্রী সরোজিনী নাইডু কর্তৃক বিদ্যালয়টির ভিত্তি প্রস্তর স্থাপিত হয়। বিদ্যালয়টি পদ্মা নদীর করাল গ্রাসে অত্র মৌজা ভেঙ্গে যাওয়ায় বর্তমানে লৌহজং তেউটিয়া ইউনিয়নের পাইকারা গ্রামের স্থানান্তর হয় সুদীর্ঘ ১১১ বছর যাবত সুনামের সঙ্গে বিদ্যালয়টি পরিচালিত হয়ে আসছে। বিদ্যালয়ের ফলাফল লৌহজং উপজেলার মধ্যে ভালো।
বিদ্যালয়টি প্রতিষ্ঠা করেন বাবু প্রভাত কুমার ঘোষ।
বিদ্যালয়টি বাংলাদেশের বিক্রমপুর তথা বর্তমান মুন্সীগঞ্জ জেলার লৌহজং উপজেলার লৌহজং- টেউটিয়া ইউনিয়ন এর পাইকারা গ্রামে অবস্থিত। প্রতিষ্ঠার সময় এটি ব্রাহ্মণ গাও নামক গ্রামে অবস্থিত ছিল।
বিদ্যালয়টির বর্তমান শিক্ষার্থী ১২০০+।
৭ পদাতিক ডিভিশন (বাংলাদেশ)

৭ পদাতিক ডিভিশন হচ্ছে বাংলাদেশ সেনাবাহিনীর একটি দল। এটি পটুয়াখালী জেলার লেবুখালী তে অবস্থিত। বরিশাল বিভাগে অবস্থিত বাংলাদেশ সেনাবাহিনীর এটিই প্রথম কোন সামরিক দল। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এই ইউনিটটি গঠন করা হয়েছিল। এই প্রকল্পের নির্মাণ ব্যয় আনুমানিক ১৬.৯৯ বিলিয়ন ধরা হয়েছে যা বাংলাদেশের প্রতিরক্ষা মন্ত্রণালয়ের অধীনে বাস্তবায়িত হবে।
বরিশাল বিভাগে কোন সেনাবাহিনীর দল না থাকায় পদাতিক ডিভিশনের উপর নির্ভর করতে হত। ফলে দেশের দক্ষিণাঞ্চলে নিরাপত্তা নিশ্চিত করতে ও সেনাবাহিনীর সক্ষমতা বাড়াতে পটুয়াখালীর লেবুখালি এলাকায় ফোর্সেস গোল ২০৩০-এর অংশ হিসেবে একটি নতুন পদাতিক ডিভিশন ও সেনানিবাস প্রতিষ্ঠার পরিকল্পনা করা হয়।
১৪ নভেম্বর, ২০১৭ সালে জাতীয় অর্থনৈতিক পরিষদের নির্বাহী কমিটি (একনেক), এই প্রকল্পের অনুমোদন দেয়। প্রধানমন্ত্রী শেখ হাসিনা ৮ ফেব্রুয়ারি, ২০১৮-তে শেখ হাসিনা সেনানিবাস ও ৭ পদাতিক ডিভিশনের পতাকা উত্তোলন করে আনুষ্ঠানিকভাবে এর প্রতিষ্ঠা ঘোষণা করেন।
উলুধ্বনি

উলুধ্বনি হল বাংলা, অসম, ওড়িশা, কেরালা, তামিলনাডুর একটি ধর্মীয় ও সামাজিক প্রথা। বিবাহ ও অন্যান্য উৎসবে মহিলারা মুখে 'উলুলুলুলু' ধ্বনি উচ্চারণ করেন। এটিকে উৎসব ও সমৃদ্ধির প্রতীক মনে করা হয়।
ভাবপ্রবণ গীতিকা

সেন্টিমেন্টাল ব্যালেড বা আবেগ ঘন সংগীতের আর অনেক নাম রয়েছে একে পপ ব্যালেড ,রক ব্যালেড এবং রক ব্যালেড ও বলা হয় । এটি সংগীতের এক আবেগী ধরন যা প্রেমের আবেগী সম্পর্ক, একাকিত্ব, মাদক আসক্তি, রাজনীতি এবং ধর্ম এসব বিষয়কে গানের প্রতিপাদ্য হিসেবে ব্যবহার করা হয়। এই সংগীত অত্যন্ত শ্রুতিমধুর হয়ায় এটা শ্রোতাদের কাছে খুবই তাড়াতাড়ি ভালো লেগে যায়।
সেন্টিমেন্টাল ব্যালেড সকল ধরনের মিউজিক শ্রেণীতেই পাওয়া যায়,পপ, কান্ট্রি, ফোক, রক,আর অ্যান্ড বি। এটা সাধারণত ধীর গতির ও লয়ের শ্রুতি মধুর ধরনের হয়ে থাকে। এই ধরনের গানে ধ্বনিতাত্ত্বিক বাদ্যযন্ত্র গীটার, পিয়ানো, সেক্সোফোন এবং কোন কোন ক্ষেত্রে অর্কেস্ট্রা সেট ব্যবহার করা হয়। আধুনিক এবং মূলধারার ব্যালেডে সিন্থেসাইজার, ড্রামস এবং কিছু ক্ষেত্রে নৃত্য তাল ব্যবহার করা হয়।
পরে 19 শতকের প্রথম দিকে টিনের প্যান অ্যালির সঙ্গীত শিল্পে আত্মাভাবাপন্ন সেন্টিমেন্টাল ব্যালেড উৎপত্তি হয় । প্রাথমিকভাবে "টিয়ার-জারকার্স" বা "ড্রিং-রুম ব্যালেড" নামে পরিচিত, তারা সাধারণত অনুভূতিমূলক, আখ্যান, স্ট্রফিক গানগুলি পৃথকভাবে বা একটি অপেরা অংশ হিসাবে প্রকাশ পায়,। বিংশ শতাব্দীর প্রথম দিকে সংগীতগুলির নতুন শৃঙ্খলে উঠতে শুরু করলে তাদের জনপ্রিয়তা কমে যায়, কিন্তু অনুভূতির সাথে সম্পর্কযুক্ত হওয়ার কারণে 1 9 50-এর দশক থেকে ধীর গতির গানের জন্য ব্যবহৃত শব্দভাণ্ডারটি ব্যবহার করা হয়।.
বেলে পাইকান

বেলে পাইকান (বৈজ্ঞানিক নাম: "Coladenia agni(de Niceville)") এক প্রজাতির মাঝারী আকারের প্রজাপতি যার শরীর ও ডানা লালচে বাদামী রঙের এবং ডানার প্রান্ত বরাবর হলুদ এবং কালো ছোপ দেখা যায়। এরা ‘হেসপেরায়িডি’ গোত্রের এবং ‘টাজিয়াডিনি’ উপগোত্রের সদস্য।
বেলে পাইকান এর প্রসারিত অবস্থায় ডানার আকার ৩৫-৪০ মিলিমিটার দৈর্ঘ্যের হয়।
ভারতে প্রাপ্ত বেলে পাইকান এর উপপ্রজাতিসমূহ হল-
এদের প্রায় সমগ্র ভারত জুড়েই দেখা যায় তবে শুষ্ক অঞ্চল ছাড়া। হিমালয় এর পাদদেশ থেকে ৩০০-১৩০০ মিটার উচ্চতা পর্যন্ত এদের সচরাচর দেখা যায়। মে মাস থেকে অক্টোবর মাস পর্যন্ত এদের উড়ান কাল।
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল ফ্যাকাসে বাদামী এবং উভয় ডানাতেই টার্মিনাল অংশ জুড়ে কালচে বাদামী সামনের ডানার উপরিতলে কোস্টার নিচে ডিসকাল অংশে বৃহৎ এবং ছোট একগুচ্ছ সাদা ছোপ এবং অয়াপেক্স অথবা শীর্ষের একটু নিচে সাদা এপিকাল ছোপগুচ্ছ বিদ্যমান। এপিকাল ছোপগুলি অনিয়মিত। পিছনের ডানার উপরিপৃষ্ঠে ডিসকাল অংশে ছোট ও কালো ছোপের সারি বর্তমান এবং শীর্ষভাগ থেকে টার্মিনাল রেখা বা প্বার্শপ্রান্তরেখার মধ্যভাগ পর্যন্ত সিলিয়া হলদেটে। সামনের ডানার নিম্নতলে ১খ নং ইন্টারস্পেসে দুটি সাদা ছোপ লক্ষ্য করা যায়। শুঙ্গ সাদামাটা এবং সমানভাবে বাদামী ও শুঙ্গ প্রান্তে মগুরাকৃতি অংশটিরও অনুরূপ রঙের। 
আচরণ অন্যান্য ফ্ল্যাট প্রজাতির ন্যায়। এদের উড়ান দ্রুত তবে সংক্ষিপ্ত ও এরা মাটি বা ভূমির খুব কাছ দিয়ে ওড়ে। পাহাড়ের পাদদেশ থেকে ১৫০০মিটার উচ্চতা পযন্ত জঙ্গলে নদী অথবা ঝর্নার ধারে এদের দর্শন মেলে। অধিকাংশ ক্ষেত্রেই অল্প সময়ের জন্য পাতার নিচের অংশে অথবা মাটির উপর বসতে দেখা যায়। শুকনো পাতা এবং ভিজে ছোপ এর উপরও এরা বসে। এই প্রজাতিকে কখনো ডানা বন্ধ করে বসতে দেখা যায় না।
এমলুলেকি এনকালা

এমলুলেকি লুক এনকালা (; জন্ম: ১ এপ্রিল, ১৯৮১) বুলাওয়াওতে জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন ও টেস্ট এবং একদিনের আন্তর্জাতিকে অংশগ্রহণের পাশাপাশি অনূর্ধ্ব-১৯ দলের নেতৃত্ব দিয়েছেন তিনি।
ঘরোয়া প্রথম-শ্রেণীর ক্রিকেটে সিএফএক্স একাডেমি ও মাতাবেলেল্যান্ডের প্রতিনিধিত্ব করেছেন তিনি। দলে তিনি মূলতঃ অল-রাউন্ডারের ভূমিকায় অবতীর্ণ হয়েছেন। ডানহাতে ব্যাটিং করার পাশাপাশি ডানহাতে ফাস্ট-মিডিয়াম বোলিংয়ে দক্ষতা প্রদর্শন করেছেন ‘সাইকি’ ডাকনামে পরিচিত এমলুলেকি এনকালা।
এমলুলেকি এনকালা’র তেরো ভাই-বোন রয়েছে। তন্মধ্যে, ভাইয়ের সংখ্যা সাত ও বোনের সংখ্যা ছয়। এনডেবেলে উপজাতীয় পরিবারের সদস্য তিনি।
১৯৯৯-২০০০ মৌসুমে অনূর্ধ্ব-১৯ দলের পক্ষে তিনটি ওডিআইয়ে অধিনায়কত্ব করেন। দক্ষিণ আফ্রিকায় অনুষ্ঠিত অনূর্ধ্ব-১৯ দলের ক্রিকেট বিশ্বকাপে খেলেন। ১৬ উইকেট নিয়ে ওয়েস্ট ইন্ডিজের রামনরেশ সারওয়ানের সাথে যৌথভাবে শীর্ষ উইকেটশিকারী ছিলেন।
১৯৯৯ সালে বুলাওয়েতে সফরকারী ভারতের বিপক্ষে অনুষ্ঠিত একদিনের আন্তর্জাতিকে অভিষেক ঘটে এমলুলেকি এনকালা’র। নিজস্ব দ্বিতীয় বলেই শচীন তেন্ডুলকরের উইকেট করায়ত্ত্ব করেছিলেন। এ খেলার পূর্বে তার বাবা কখনো ক্রিকেট খেলা দেখেননি। ২০০০ সালে ট্রেন্ট ব্রিজে স্বাগতিক ইংল্যান্ডের বিপক্ষে টেস্ট অভিষেক ঘটে তার।
২০০০ সালে হিথ স্ট্রিকের নেতৃত্বাধীন জিম্বাবুয়ে দলের সদস্যরূপে কেনিয়ায় অনুষ্ঠিত আইসিসি চ্যাম্পিয়ন্স ট্রফিতে অংশগ্রহণ করেন। ঐ প্রতিযোগিতায় তার দল কোয়ার্টার ফাইনাল পর্যন্ত অগ্রসর হতে পেরেছিল।
অস্ট্রেলিয়ান ক্রিকেট একাডেমিতে ডেনিস লিলি’র ছত্রচ্ছায়ায় খেলোয়াড়ী জীবনে প্রশিক্ষণ নেন তিনি। ২০১০ সালের শুরুতে জিম্বাবুয়ে প্রত্যাবর্তন করেন এমলুলেকি এনকালা। পেশাদার ক্রিকেটে বিশেষায়িত দল মিড-ওয়েস্ট রাইনোজে রিকি ওয়েলস, ড্যারেন স্টিভেন্স ও ব্রেন্ডন টেলরের সাথে একযোগে খেলেন।
ক্রিকেট থেকে অবসর নেয়ার পর বর্তমানে অস্ট্রেলিয়ার মেলবোর্নভিত্তিক এডিনবার্গ ক্রিকেট ক্লাবকে প্রশিক্ষণের দায়িত্বে রয়েছেন এমলুলেকি এনকালা।
চার আসিয়াব জেলা

চার আসিয়াব জেলা (, "চাহার আসিয়াব" চার আসিয়াব, চাহার আসিয়ব, চারাসাব, চারাসিয়াহ অথবা চারাসিয়া) কাবুল শহর থেকে প্রায় ১১ কিলোমিটার (৭ মাইল) দক্ষিণে অবস্থিত একটি জেলা এবং আফগানিস্তানের কাবুল প্রদেশের দক্ষিণ অঞ্চলে অবস্থান করছে। ২০০২ সালের ইউএনএইচসিআর আধিকারিক এর হিসাব অনুযায়ী এখানকার আনুমানিক জনসংখ্যা প্রায় ৩২,৫০০ জন এর মত। জেলাটি জনসংখ্যা দিক থেকে তাজিক সম্প্রদায়ের লোকের সংখ্যাগরিষ্টতা বেশি লক্ষ্য করা যায়। এছাড়াও পশতু সম্প্রদায় লোক বসাবাস করে থাকে এবং কিছু সংখ্যক হাজারা সম্প্রদায়ের লোকও রয়েছে।
ভৌগোলিক অবস্থান অনুযায়ী জেলাটির সীমানা দক্ষিণে লোগার প্রদেশ, পশ্চিমে ওয়ার্দাক প্রদেশ, উত্তর-পশ্চিমে পাঘমান জেলা, উত্তরে কাবুল এবং পশ্চিমে বাগরামী ও মুসাহী জেলা ঘিরে রয়েছে। চার আশিয়াব জেলার সদর দপ্তর হল কালা-ই মালিক যেটি মূলত জেলার পশ্চিমে অবস্থান করছে।
স্বপ্নসন্ধানী

"স্বপ্নসন্ধানী" ভারতের কলকাতার একটি বাংলা থিয়েটার দল। এটি ১৯৯২ সালের ২৯ মে প্রতিষ্ঠিত হয়। স্বপ্নসন্ধানী বেশকয়েকটি সরকারি ও বেসরকারি সংস্থা কর্তৃক সম্মানিত হয়েছে। স্বপ্নসন্ধানী, কৌশিক সেনের অভিনয়ে এবং দিকনির্দেশনাটি দ্বারা চিহ্নিত হয়েছে। ২০১৭ সালের,নভেম্বরে পরিবর্তন আনা এবং গ্রুপের সৃজনশীলতা অন্বেষণ করার জন্য কৌশিক সেন দলের নির্দেশনা বন্ধ করে দেন।২০১৮ সাল থেকে দেবেশ চট্টোপাধ্যায়ের নেতৃত্বে নতুন সম্পাদনা শুরু করা হবে। ইতোমধ্যে দেবেশ চট্টোপাধ্যায়, স্বপ্নসন্ধানি এর পরবর্তী স্ক্রিপ্ট লেখায় ব্যস্ত, জর্জ অরওয়েলের () এর উপন্যাস অবলম্বনে।
স্বপ্নসন্ধানী থিয়েটারে সুপারস্টারের পরিবর্তে,জোর দেওয়া হয় সাধারণভাবে নতুন অ-পেশাদার অংশগ্রহণকারীদের। থিয়েটারের প্রতিষ্ঠাতা কৌশিক সেনের, কথায়- "সবসময় নতুন যুবকদের প্রশিক্ষণ উপর জোর দেওয়া হয়েছে। আমি মনেকরি, দুই রকম দল আছে, এক যারা খুবই আগ্রহী,শিখতে এবং অনুশীলন করতে চায় এবং অন্য যারা অনেক প্রতিভাবান। আমি এই দুই রকম দলকে সম্পূর্ণভাবে মিলন করার চেষ্টা করি। নাটক 'ভয়' তে, দুইটি প্রধান ভূমিকায় নতুন মুখ ব্যবহার করা হয়েছে। আবার'বীরপুরুষ' এ কাঞ্চন মল্লিকের মতন পেশাদার অভিনেতার সাথে গুরুত্বপূর্ণ ভূমিকা‍য় নতুন মুখও ব্যবহার করা হয়েছে। আগে,আমি 'প্রথম পার্থ'তে নতুন মুখ নিয়েছিলাম।আমি বলতে পেরে গর্বিত যে 'স্বপ্নসন্ধানী' এর অনেক ভালো অভিনেতা আছেন যারা অন্য মাধ্যমের পেশাদার অভিনেতা হিসেবে খুব ভাল করছেন"।
২০০৬ সাল থেকে প্রতি শনিবার সুজাতা সদানে নিয়মিতভাবে স্বপ্নসন্ধানী সম্পাদনা শুরু হয়। ফলে একাডেমি অফ ফাইন আর্টস, মধুসূদন মঞ্চ প্রভৃতি প্রধান থিয়েটারে ফ্রি স্লটের জন্য লাইনের অপেক্ষা করতে তাদের প্রয়োজনমুল্যতা হয়েনি।এছাড়া থিয়েটার ফেস্টিভ্যালগুলিতে অংশগ্রহণ,ন্যাশনাল থিয়েটার ফেস্টিভ্যাল (৭ বার), এনএসডি (ন্যাশনাল স্কুল অফ ড্রামা) দ্বারা সংগঠিত বার্ষিক ফেস্টিভ্যাল। প্রত্যেক বছরের সম্পাদিত থিয়েটারগুলি হল প্রাচ্য (২০০৩), দুশ্মান নাম্বার ওয়ান (২০০৪)। "সমুদ্রের মৌনা" এবং "বঙ্কু বাবুর বন্ধু" (২০০৭)। বিদুশক (২০০৯)।দর্জিপাড়ার মরজিনারা (২০১০), ম্যাকবেথ (২০১৩) থানা থেকে আসছি (২০১৪)। ন্যাশনাল থিয়েটার ফেস্টিভ্যাল (২ বার),নন্দীকার দ্বারা সংগঠিত বার্ষিক ফেস্টিভ্যাল। রং শঙ্কর থিয়েটার উৎসব (১ বার ২০০৬ সালে)।নিনাসাম থিয়েটার ফেস্টিভাল ( ১ বার ২০০৪ সালে)।
২০১৫ পর্যন্ত স্বপ্নসন্ধানী ২২ টি পূর্ণ-দৈর্ঘের নাটক এবং ১২ টি ছোট নাটক প্রদর্শিত হয়েছে। নিম্নরূপ:
কিছু উল্লেখযোগ্য ব্যক্তিত্ব স্বপ্নসন্ধানী থিয়েটারে সঙ্গে যুক্ত নিম্নরূপ: